Source: http://financnik.sk/index.php/spravodajstvo/features/item/121043-Sud%20nechal%20na%20slobode%20trojicu%20obvinenu%20z%20extremizmu,%20muzov%20prisiel%20podporit%20aj%20Kotlebov%20poslanec
Timestamp: 2018-07-19 11:52:26+00:00

Document:
štvrtok, 17 máj 2018 18:00
BRATISLAVA 17. mája (WebNoviny.sk) - Jakub Š., Michal B. a hudobník Jaroslav P. známy ako Reborn, ktorých polícia obvinila z trestného činu rozširovania extrémistických materiálov, ostávajú na slobode. Rozhodol o tom vo štvrtok na verejnom zasadnutí Najvyšší súd SR, keď zamietol sťažnosť prokurátora proti verdiktu Špecializovaného trestného súdu, ktorý trojicu už predtým ponechal na slobode.
Podľa najvyššieho súdu je stíhanie trojice obvinených oprávnené a existuje podozrenie, že spáchali trestný čin. Odvolací súd však nenašiel dôvody na ich väzbu. Na verejnom zasadnutí všetci traja obvinení sľúbili, že sa vyvarujú ďalšej činnosti, pre ktorú čelia obvineniu. Pri Jakubovi Š. a Michalovi B. konkrétne išlo o distribúciu oblečenia a iných predmetov s extrémistickou symbolikou. Odporúčame:
Súd prepustil zadržaných extrémistov aj člena Kotlebovej strany, prokurátorka podala sťažnosť Pri Rebornovi súd poukazoval na jeho príspevky na profile na sociálnej sieti. Predseda senátu pritom nevylúčil, že v priebehu ďalšieho dokazovania sa môže znovu rozhodovať o väzbe obvinených. Na verejné zasadnutie prišla aj skupina podporovateľov trojice vrátane poslanca parlamentu Milana Mazureka. Po skončení pojednávania prokurátor skonštatoval, že pri vychádzaní z pojednávacej miestnosti počul pokriky "Na stráž!" a od médií a justičnej stráže si pýtal prípadné kamerové záznamy.
Trojicu obvinených zadržali 10. mája pri operácii Národnej kriminálnej agentúry (NAKA) namierenej proti extrémistom. Jakub Š. pôsobí ako vodca radikálneho združenia Slovenská pospolitosť a Michal B. ako predseda Okresnej organizácie strany Kotleba-Ľudová strana Naše Slovensko (ĽSNS) v Ružomberku. Odporúčame:
NAKA zasahuje proti extrémistom na západnom a strednom Slovensku, zadržali už niekoľko osôb Michal B. kandidoval do parlamentu i do zastupiteľstva Žilinského samosprávneho kraja. Jakub Š. mal problémy s políciou už v júni pred dvoma rokmi, keď ho zadržali pri protestoch extrémistov v Bratislave. Do uvedeného občianskeho hnutia sa transformovala ultranacionalistická strana Slovenská pospolitosť - Národná strana po tom, čo ju súd v roku 2006 rozpustil. Jaroslav P. je známy ako hudobník.
Viac k témam: extrémizmus, Kotleba - Ľudová strana Naše Slovensko, Milan Mazurek, Najvyšší súd SR
Zdroj: Webnoviny.sk - Súd nechal na slobode trojicu obvinenú z extrémizmu, mužov prišiel podporiť aj Kotlebov poslanec © SITA Všetky práva vyhradené.
Nachádzaš sa tu: HomeSpravodajstvoZ domovaSúd nechal na slobode trojicu obvinenú z extrémizmu, mužov prišiel podporiť aj Kotlebov poslanec Scroll to Top

References: súd 
 súd 

Súd 
 súd 
 súd 
 súd 
 Súd